CELEX: 32021D1798
Language: sk
Date: 2021-10-07 00:00:00
Title: Rozhodnutie Rady (EÚ) 2021/1798 zo 7. októbra 2021, ktorým sa predlžuje funkčné obdobie výkonného riaditeľa Europolu

12.10.2021   
               
               
                  SK
               
               
                  Úradný vestník Európskej únie
               
               
                  L 361/50
               
            
         ROZHODNUTIE RADY (EÚ) 2021/1798
         zo 7. októbra 2021,
         ktorým sa predlžuje funkčné obdobie výkonného riaditeľa Europolu
         RADA EURÓPSKEJ ÚNIE,
         so zreteľom na nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (1), a najmä na jeho článok 54 ods. 3 až 5,
         konajúc ako orgán s právomocou vymenovať výkonného riaditeľa Europolu,
         so zreteľom na návrh správnej rady Europolu z 15. marca 2021,
         keďže:
         
                     (1)
                  
                  
                     Pani Catherine DE BOLLEOVÁ bola vymenovaná za výkonnú riaditeľku Europolu rozhodnutím Rady z 8. marca 2018 (2). Funkčné obdobie pani Catherine DE BOLLEOVEJ sa skončí 1. mája 2022.
                  
               
                     (2)
                  
                  
                     Výkonný riaditeľ Europolu sa v súlade s článkom 54 ods. 4 nariadenia (EÚ) 2016/794 vymenúva na štvorročné obdobie, ktoré sa môže raz predĺžiť.
                  
               
                     (3)
                  
                  
                     Rozhodnutie správnej rady Europolu z 1. mája 2017 stanovuje postup pri predĺžení funkčného obdobia výkonného riaditeľa Europolu.
                  
               
                     (4)
                  
                  
                     Správna rada informovala Európsky parlament, že navrhne Rade, aby sa funkčné obdobie pani Catherine DE BOLLEOVEJ predĺžilo.
                  
               
                     (5)
                  
                  
                     Správna rada navrhla Rade, aby sa funkčné obdobie výkonnej riaditeľky Europolu pani Catherine DE BOLLEOVEJ predĺžilo.
                  
               
                     (6)
                  
                  
                     Rada chce na základe uvedeného návrhu predĺžiť funkčné obdobie pani Catherine DE BOLLEOVEJ ako výkonnej riaditeľky Europolu,
                  
               PRIJALA TOTO ROZHODNUTIE:
         
            Článok 1
            Funkčné obdobie pani Catherine DE BOLLEOVEJ ako výkonnej riaditeľky Europolu sa týmto predlžuje od 2. mája 2022 do 1. mája 2026 v platovej triede AD 16.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Luxemburgu 7. októbra 2021
            
               
                  Za Radu
               
               
                  predseda
               
               M. DIKAUČIČ
            
         
         
            (1)  Ú. v. EÚ L 135, 24.5.2016, s. 53.
         
            (2)  Ú. v. EÚ C 122, 9.4.2018, s. 1.